Na osnovu člana 13. stav 2. alineja 5. Zakona o principima lokalne samouprave („Službene novine Federacije BiH“, broj: 49/06 i 51/09), člana 19. stav 1. alineja 6. Odluke o dodjeli u zakup poslovnih zgrada i prostorija na kojima pravo raspolaganja ima Općina Breza („Službeni glasnik Općine Breza“, broj: 3/17), člana 19. tačka 7. i člana 101. stav 3. Statuta Općine Breza ("Službeni glasnik Općine Breza", broj: 8/09), Općinsko vijeće Breza na sjednici održanoj dana \_\_\_\_\_\_\_\_\_ 2021. godine, donosi

**O D L U K U**

o dodjeli u zakup poslovnih prostorija u zgradi u ulici Šehidska u Brezi

Član 1.

Dodjeljuju se u zakup poslovne prostorije na kojima pravo raspolaganja ima Općina Breza, a koje se nalaze u zgradi u ulici Šehidska broj: 24, u Brezi, Humanitarnoj organizaciji CRVENI KRIŽ Općine Breza, u ukupnoj površini od 67 m2.

Član 2.

Za prostorije iz člana 1. ove Odluke, zakupac je obavezan plaćati zakupninu u iznosu od 1,00 KM/m2 prostorije (mjesečni iznos).

Član 3.

Poslovne prostorije iz člana 1. ove Odluke, dodjeljuju se u zakup Humanitarnoj organizaciji CRVENI KRIŽ Općine Breza, na period od 12 (dvanaest) mjeseci, počev od dana zaključenja Ugovora o zakupu poslovnih prostorija.

Član 4.

Ovlašćuje se Općinski načelnik da sa zakupcem Humanitarnom organizacijom CRVENI KRIŽ Općine Breza, zaključi Ugovor o zakupu poslovnih prostorija, kojim će se na detaljniji način regulisati prava i obaveze ugovornih strana.

Član 5.

Ova Odluka stupa na snagu osmog dana od dana objavljivanja u "Službenom glasniku Općine Breza".

Broj: \_\_\_\_\_\_\_\_\_\_/21

Breza, \_\_\_\_\_\_\_\_\_2021.godine

 PREDSJEDAVAJUĆI:

 Općinskog vijeća

 Anel Rihić, s.r.

**O b r a z l o ž e nj e**

**Pravni osnov**

Pravni osnov za donošenje ove Odluke sadržan je u članu 13. stav 2. alineja 5. Zakona o principima lokalne samouprave („Službene novine Federacije BiH“, broj: 49/06 i 51/09), koji glasi:

„Vijeće u okviru svoje nadležnosti donosi odluke o upravljanju i raspolaganju imovinom lokalne samouprave u skladu sa zakonom.“

Zatim u članu 19. stav 1. alineja 6. Odluke o dodjeli u zakup poslovnih zgrada i prostorija na kojima pravo raspolaganja ima Općina Breza („Službeni glasnik Općine Breza“, broj: 3/17), koji glasi:

„Općinsko vijeće može na prijedlog nadležne službe dodijeliti u zakup poslovne prostorije bez javnog oglasa, neposredno i to: humanitarnim, kulturnim, naučnim i sportskim organizacijama“.

Pored gore navedenog, kao pravni osnov za donošenje predmetne Odluke sadržan je u članu 19. tačka 7. i članu 101. stav 3. Statuta Općine Breza – Prečišćeni tekst („Službeni glasnik Općine Breza“, broj: 8/09), koji glase:

„Općinsko vijeće u okviru svojih nadležnosti donosi odluke o upravljanju i raspolaganju imovinom Općine Breza“.

„Općinsko vijeće odlučuje o pribavljanju, korištenju, upravljanju i raspolaganju imovinom Općine“.

**Razlozi za donošenje Odluke**

Humanitarna organizacija CRVENI KRIŽ Općine Breza, obratila se Službi za prostorno uređenje, zaštitu okolice, geodetske i imovinsko-pravne poslove Općine Breza, zahtjevom za dodjelu prostorija u zgradi u ulici Šehidska broj: 24 u Brezi, na korištenje.

Obzirom da je Humanitarna organizacija CRVENI KRIŽ Općine Breza, i u prethodnom periodu predmetne prostorije koristila isključivo za rad i obavljanje aktivnosti i sa pažnjom dobrog domaćina, predlaže se Općinskom vijeću donošenje ove Odluke.

 Služba za prostorno uređenje, zaštitu okolice,

 geodetske i imovinsko-pravne poslove